สวัสดีค่ะ ขอสอบถามเรื่องการลืมทานยาคุมกำเนิดแบบฮอร์โมนรวมค่ะ คือลืมทานยาคุมวันพุธที่ 6 วันพฤหัสที่ 7 ทานปกติ 1 เม็ด และทราบว่าลืมในวันนี้ วันศุกร์ที่ 8 ก็เลยทาน 2 เม็ดไป อยากทราบว่ามีผลอะไรมั้ยคะ ปกติติแล้วรอบเดือนอยู่ที่ 28-29 วันค่ะ ทานยาคุมมาได้ปีกว่าแล้วค่ะ 🙋‍♀️🙋‍♀️
สวัสดีค่ะ การลืมทานยาคุมกำเนิดไป 1 วัน ย่อมทำให้ประสิทธิภาพในการป้องกันการตั้งครรภ์ลดลง แต่ก็ถือว่าไม่มากนักโดยหากลืมทานยาคุมกำเนิดในวันพุธ ส่วนวันพฤหัส ทานตามเวลาปกติ แล้วเพิ่งมานึกออกในวันศุกร์ว่าได้ลืมทานของวันพุธไป ไม่จำเป็นที่จะต้องทาน 2 เม็ดในวันศุกร์ค่ะ เพราะจะไม่ช่วยเพิ่มประสิทธิภาพในการป้องกันการตั้งครรภ์ได้แล้ว อย่างไรก็ตาม โอกาสในการตั้งครรภ์นั้นถือว่ายังน้อยอยู่ หากไม่ได้มีการลืมทานยาอีก และทานยาตรงเวลาในแต่ละวัน ไม่ได้ทานยาอื่นบางชนิดร่วม ไม่มีอาเจียนหรือท้องเสียหลังจากที่ทานยาค่ะ